
Ministru kabineta rīkojums Nr. 229
Rīgā 2023. gada 25. aprīlī (prot. Nr. 22 10. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Valsts policijai) nodot Ukrainai (Ukrainas Nacionālajai policijai, Ukrainas Aizsardzības ministrijai un Ukrainas Nacionālās Gvardes uzdevumu vienībai) bez atlīdzības šādu valsts kustamo mantu (kopējā bilances vērtība 28422,64 euro):
· 1.1. divus transportlīdzekļus Ford Tourneo Connect ar aprīkojumu;
· 1.2. septiņus transportlīdzekļus Hyundai Getz ar aprīkojumu;
· 1.3. astoņus transportlīdzekļus Hyundai Santa Fe ar aprīkojumu;
· 1.4. četrus transportlīdzekļus Hyundai Sonata ar aprīkojumu;
· 1.5. desmit transportlīdzekļus Opel Combo ar aprīkojumu;
· 1.6. divus transportlīdzekļus Opel Mokka ar aprīkojumu;
· 1.7. divus transportlīdzekļus Renault Laguna ar aprīkojumu;
· 1.8. vienu transportlīdzekli Renault Master ar aprīkojumu;
· 1.9. vienu transportlīdzekli Renault Trafic ar aprīkojumu;
· 1.10. trīs transportlīdzekļus Volvo S60 ar aprīkojumu;
· 1.11. divus transportlīdzekļus VW Caravelle ar aprīkojumu;
· 1.12. vienu transportlīdzekli VW Passat;
· 1.13. vienu transportlīdzekli VW Touareg ar aprīkojumu;
· 1.14. vienu transportlīdzekli Toyota Land Cruiser ar aprīkojumu;
· 1.15. vienu transportlīdzekli VW Multivan ar aprīkojumu;
· 1.16. divus transportlīdzekļus Kia Ceed ar aprīkojumu;
· 1.17. divus transportlīdzekļus Mitsubishi Lancer ar aprīkojumu;
· 1.18. vienu pārvietojamo elektrostaciju;
· 1.19. trīs ģeneratorus;
· 1.20. divus bezpilota lidaparātus;
· 1.21. 567 vecā dizaina formastērpa priekšmetus;
· 1.22. degvielu (iepildītu transportlīdzekļos, elektrostacijā un ģeneratoros).
· 2. Valsts policijai nodrošināt valsts kustamās mantas nodošanu Ukrainas Nacionālajai policijai, Ukrainas Aizsardzības ministrijai un Ukrainas Nacionālās Gvardes uzdevumu vienībai.
· 3. Valsts policijai atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības, neslēdzot rakstveida līgumu, un nodrošināt tā parakstīšanu.
· 4. Valsts policijas atbildīgajai amatpersonai parakstīt nodošanas un pieņemšanas aktu. Valsts policijas priekšniekam apstiprināt parakstīto nodošanas un pieņemšanas aktu.

